
KĖDAINIŲ RAJONO SAVIVALDYBĖS MERAS

POTVARKIS
DĖL KĖDAINIŲ RAJONO SAVIVALDYBĖS TARYBOS POSĖDŽIO SUŠAUKIMO IR DARBOTVARKĖS SUDARYMO

2022 m. birželio 28 d. Nr. MP1-33
Kėdainiai

Vadovaudamasis Lietuvos Respublikos vietos savivaldos įstatymo 20 straipsnio 2 dalies 1 punktu, Kėdainių rajono savivaldybės tarybos veiklos reglamento, patvirtinto Kėdainių rajono savivaldybės tarybos  2011 m. gegužės 13 d. sprendimu Nr. TS-145 „Dėl Kėdainių rajono savivaldybės tarybos veiklos reglamento tvirtinimo“, 143 punktu:
1. Š a u k i u Kėdainių rajono savivaldybės tarybos posėdį 2022 m. liepos 1 d. 9.00 val.  
2. S u d a r a u  šią  Kėdainių rajono savivaldybės tarybos posėdžio darbotvarkę:
2.1 Dėl Kėdainių rajono savivaldybės tarybos 2022 m. vasario 18 d. sprendimo Nr. TS-6 „Dėl Kėdainių rajono savivaldybės 2022 metų biudžeto tvirtinimo“ pakeitimo;
2.2 Dėl Kėdainių rajono savivaldybės tarybos 2021 m. gruodžio 17 d. sprendimo Nr. TS-320 „Dėl Didžiausio leistino valstybės tarnautojų ir  darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičiaus Kėdainių rajono savivaldybės institucijose ir įstaigose tvirtinimo“ pakeitimo;
2.3 Dėl Kėdainių rajono savivaldybės tarybos 2022 m. gegužės 27 d.  sprendimo Nr. TS-162 „Dėl nekilnojamojo turto mokesčio lengvatos MB „Kroklendas“  pakeitimo;
2.4 Dėl  Kėdainių r. Truskavos pagrindinės mokyklos reorganizavimo, prijungiant prie Kėdainių r. Šėtos gimnazijos, reorganizavimo sąlygų aprašo patvirtinimo ir Kėdainių r. Šėtos gimnazijos nuostatų patvirtinimo;
2.5 Dėl Kėdainių rajono savivaldybės tarybos 2021 m. liepos 16 d. sprendimo Nr. TS-151 „Dėl Kėdainių r. Krakių Mikalojaus Katkaus gimnazijos nuostatų patvirtinimo“ pakeitimo;
2.6 Dėl Kėdainių r. Josvainių gimnazijos struktūros pertvarkymo ir nuostatų patvirtinimo;
2.7 Dėl Kėdainių rajono savivaldybės tarybos 2019 m. lapkričio 29 d. sprendimo Nr. TS-247 „Dėl Atlyginimo dydžio už vaikų išlaikymą Kėdainių rajono savivaldybės ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašo patvirtinimo“ pakeitimo;
2.8 Dėl Kėdainių rajono savivaldybės tarybos 2017 m. vasario 17 d. sprendimo Nr. TS-5 „Dėl mokinių maitinimo organizavimo Kėdainių rajono savivaldybės ugdymo įstaigose, kuriose maistą ruošia įstaigų darbuotojai, tvarkos aprašo patvirtinimo“ pakeitimo;
2.9 Dėl Kėdainių r. Josvainių gimnazijos teikiamų paslaugų kainų nustatymo;
2.10  Dėl leidimo Kėdainių rajono savivaldybės administracijai nuomotis tarnybinius lengvuosius automobilius;
2.11  Dėl leidimo Kėdainių krašto muziejui nuomotis lengvąjį tarnybinį automobilį;
2.12  Dėl atleidimo nuo metinės vietinės rinkliavos už komunalinių atliekų surinkimą ir tvarkymą;
2.13  Dėl Kėdainių rajono savivaldybės tarybos 2019 m. gegužės 31 d. sprendimo Nr. TS-102 „Dėl Kėdainių rajono savivaldybės etikos komisijos sudarymo“ pakeitimo;
2.14  Dėl Kėdainių rajono savivaldybės etikos komisijos pirmininko skyrimo;
2.15  Dėl Kėdainių rajono savivaldybės tarybos 2008 m. birželio 27 d. sprendimo Nr. TS-188 „Dėl Kėdainių rajono savivaldybės politikų ir tarnautojų elgesio kodekso patvirtinimo“ pripažinimo netekusiu galios;
2.16  Dėl Kėdainių rajono savivaldybės narkotikų kontrolės komisijos sudarymo;
2.17  Dėl savivaldybės turto investavimo ir uždarosios akcinės bendrovės „Kėdainių vandenys“ įstatinio kapitalo didinimo;
2.18  Dėl AB ,,Panevėžio energija“ 2019–2022 metų investicijų plano Kėdainių šilumos tinklų rajone tikslinimo;
2.19  Dėl patalpų perdavimo asociacijai „Mantviliškio bendruomenė“;
2.20  Dėl valstybės turto nurašymo;
2.21  Dėl Kėdainių rajono savivaldybės būsto ir socialinio būsto nuomos mokesčio dydžio apskaičiavimo;
2.22  Dėl poilsio ir turizmo teritorijos ir kurortinio, poilsio bei turizmo sezono laikotarpių nustatymo;
2.23  Dėl neapmokestinamojo žemės sklypo dydžio nustatymo;
2.24  Dėl valstybinės žemės nuomos mokesčio tarifų ir lengvatų nustatymo 2022 metams.
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras                                          			                   Valentinas Tamulis

